અમદાવાદ તથા મધ્ય ગુજરાતનાં ગ્રામ્ય વિસ્તારોનાં અંબાજી જતા પદયાત્રી ગાંધીનગર જિલ્લાનાં માર્ગો પરથી પસાર થવાનાં શરૂ થતા ગામડાઓમાં ગ્રામજનો તથા શહેરી વિસ્તારમાં જુદી જુદી સંસ્થાઓ દ્વારા ચા-નાસ્તા, આરામ તથા સારવાર માટે કેમ્પો શરૂ કરવામાં આવી રહ્યા છે. ભાદરવામાં બિમારીની સિઝન વચ્ચે પદયાત્રીઓનાં આરોગ્યની કાળજી લેવા માટે જિલ્લા પંચાયત તથા આરોગ્ય વિભાગ દ્વારા મેડીકલની સેવા આપવા માટે બે મેડીકલ વાનોને મોકલવામાં આવી છે. જિલ્લા પંચાયતથી લીલીઝંડી અપાઈ હતી. જરૂરી દવાઓ તથા તબીબ સહિતનાં સ્ટાફ સાથેની આ મેડીકલ વાનો માફરતે જિલ્લાનાં જુદા જુદા વિસ્તારોમાં 15 મેડીકલ કેમ્પ યોજીને યાત્રીકોની સેવા કરવામાં આવશે.